Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 352

38. Cikk A távközlési hálózatok és berendezések létesítése, üzemeltetése és védelme PP-98 A Tagállamok megteszik a szükséges intézkedéseket annak biztosítására, hogy a legjobb műszaki feltételek mellett létrehozzák a nemzetközi távolsági közlemények gyors és zavartalan cseréjének folytatásához szükséges hálózatokat és berendezéseket. Amennyire csak lehetséges, e hálózatokat és berendezéseket olyan módszerekkel és eljárásokkal kell üzemeltetni, amelyek a gyakorlati üzemeltetési tapasztalat alapján a legjobbnak bizonyultak. Ezeket megfelelő üzemképes állapotban kell tartani, és lépést kell tartaniuk a tudományos és műszaki haladással. PP-98 A Tagállamok óvják a joghatóságuk alatt található ezen hálózatokat és berendezéseket. PP-98 Amennyiben külön megállapodások eltérő feltételeket nem rögzítenek, a Tagállamok megteszik a szükséges intézkedéseket annak érdekében, hogy a nemzetközi távközlő vonalak ellenőrzésük alatt álló szakaszait karbantartsák. 189A PP-98 A Tagállamok elismerik annak szükségességét, hogy gyakorlati intézkedéseket kell hozni annak megakadályozására, hogy az elektromos készülékek és berendezések bármilyen fajtájának üzemelése megszakítsa a többi Tagállam joghatósága alatt található távközlő berendezések működését.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes